**Wikimedia Suomi ry** eli **WMFI** on vuonna 2009 perustettu suomalainen yleishyödyllinen yhdistys. Yhdistys tukee ja edistää internet-tietosanakirja Wikipedian sekä muiden Wikimedia Foundationin ylläpitämien maksuttomien palveluiden tuntemusta ja käyttöä, sekä vapaan sisällön luontia ja levittämistä Suomessa.

Kotimaisten kielten keskus myönsi Wikimedia Suomelle vuonna 2012 Suomen kielen tulevaisuus -palkinnon.

Historia
--------

Yhdistyksen kaavailu alkoi vuonna 2007 pidetyssä tapaamisessa ja jatkui keskustelusivulla. Huhtikuussa 2009 suunnittelu siirtyi yhdistyksen omaan wikiin. Yhdistys perustettiin Helsingissä 14. kesäkuuta 2009. Patentti- ja rekisterihallitus rekisteröi yhdistyksen lokakuussa 2010.

Rooli
-----

Yhdistys toimii Wikimedia Foundationin suomalaisena kumppaniyhdistyksenä eli jaostona (*Chapter*). Wikimedia Suomi ry on itsenäinen yhdistys eikä se ole virallisesti osa Wikimedia-säätiötä, mutta voi muiden kumppaniyhdistysten tavoin hakea rahoitusta Wikimedia-säätiöltä muiden rahoituslähteiden lisäksi. Yhdistys ei myöskään virallisesti edusta suomalaista wikipedistien verkostoa, vaan ennemminkin pyrkii yhteistyöhön ja tukemaan wikipedistien työtä.

Toiminta
--------

Yhdistys on toiminut yhteistyössä myös muiden maiden vastaavien organisaatioiden, kuten Wikimedia Viron, Wikimedia Sverigen ja Wikimedia Norgen kanssa. Wikimedia Suomi on ollut mukana Pohjois-Euroopan Wikimedioiden (Pohjoismaat, Viro ja Latvia) yhteistyöjärjestön tapaamisissa, sekä Keski- ja Itä-Euroopan Wikimedioiden tapaamisissa. Myös Wikimanioihin on osallistuttu vuosittain. 

Wikimedia Suomi on järjestänyt muun muassa Museoviraston kanssa yhteistyössä Wiki Loves Monuments -valokuvauskilpailuja Suomessa vuodesta 2018. Yhdistys on ollut aktiivinen yhteistyössä niin sanoitulla GLAM-aloilla (galleriat, kirjastot, arkistot ja museot), joiden kanssa se on järjestänyt yhteistyössä Wikipedian ja Wikimedian tietojärjestelmien muokkaus- ja koulutustilaisuuksia sekä fotosafareita.

Eräs osa toimintaa on ollut Wikimedian tietojärjestelmiä koskeva yleisötyö ja tiedottaminen.

Puheenjohtajat
--------------

* Samuli Lintula, 2009–2010
* Niklas Laxström, 2010–2012
* Tommi Kovala, 2012–2015
* Heikki Kastemaa, 2016–2018
* Jaakko Pirinen, 2019–2021
* Tero Toivanen, 2022–

Lähteet
-------

1. ↑  Yhteystiedot Wikimedia Suomi. Viitattu 18.7.2020.
2. ↑  Syyskokous 2020 pöytäkirja Wikimedia Suomi. Viitattu 30.12.2020.
3. 1 2  Hallitus Wikimedia Suomi. Viitattu 1.1.2022.
4. ↑  Riikka Porttila: 15 vuotta täyttävä Wikipedia raivasi tietosanakirjat suomalaisten hyllyistä *Yle.fi*.  1.1.2017. Viitattu 2.1.2019.
5. ↑  Wikimedia Suomi ry:n säännöt  30.4.2011. Wikimedia Suomi. Viitattu 20.7.2015.
6. ↑  Nuolijärvi, Pirkko: Suomen kielen tulevaisuus ‑palkinto Wikimedia Suomelle.  *Kielikello-lehti*, 2012, nro 2. Helsinki:  Kotimaisten kielten keskus. Artikkelin verkkoversio. Viitattu 2.1.2019.
7. ↑  Yhdistyksen perustamiskokous (revid:386)  Sivua on viimeksi muutettu 29. syyskuuta 2009 kello 22.46.. Wikimedia Suomi. Viitattu 18.7.2020.
8. ↑  Wikipedia:Wikimedia\_Suomi (revid:9280517)  1. marraskuuta 2010 kello 21.06. Wikimedia Suomi. Viitattu 18.7.2020.
9. ↑  Wikimedia\_Suomi\_answer\_to\_POL-2014-7540\_(draft) (revid:16745876)  This page was last edited on 12 May 2017, at 10:38.. Wikimedia Foundation. Viitattu 18.7.2020. en
10. ↑  Poliisi selvittää Wikipedian rahankeräystä Suomessa *Yle*.  8.2.2014. Viitattu 2.1.2019.
11. ↑  Pohjois-Euroopan Wikimedia perustettiin Tukholmassa *wikimedia.fi*.
12. ↑  Wikitapaaminen Virossa *wikimedia.fi*.
13. ↑  Maailmanlaajuinen Wiki Loves Monuments -valokuvauskilpailu Suomessa syyskuussa *museovirasto.fi*.
14. 1 2 3 4 5  Hallitus/Vanhat\_hallitukset Wikimedia Suomi. Viitattu 18.7.2020.

Aiheesta muualla
----------------

* Kuvia tai muita tiedostoja aiheesta **Wikimedia Suomi** Wikimedia Commonsissa

* Wikipedia:Wikimedia Suomi
* Wikimedia Suomi ry – yhdistyksen www-sivut
* Wikimedia Suomi – yhdistyksen blogi